CELEX: 62017TN0812
Language: da
Date: 2017-12-15 00:00:00
Title: Sag T-812/17: Sag anlagt den 15. december 2017 — Seco Belgium og Vinçotte mod Parlamentet

12.2.2018   
            
            
               DA
            
            
               Den Europæiske Unions Tidende
            
            
               C 52/39
            
         Sag anlagt den 15. december 2017 — Seco Belgium og Vinçotte mod Parlamentet
   (Sag T-812/17)
   (2018/C 052/51)
   Processprog: fransk
   
      Parter
   
   
      Sagsøgere: Seco Belgium (Bruxelles, Belgien) og Vinçotte (Vilvoorde, Belgien) (ved advokaterne A. Delvaux og R. Simar)
   
      Sagsøgt: Europa-Parlamentet
   
      Sagsøgernes påstande
   
   
               —
            
            
               Annullationssøgsmålet antages til realitetsbehandling.
            
         
               —
            
            
               Afgørelsen af ukendt dato, hvorved Europa-Parlamentet besluttede at tildele kontrakt [06D20/2017/M005 — Opgaver inden for inspektion og tekniske udtalelser i forbindelse med anlægsarbejde, projekter og indkøb ved Europa-Parlamentet i Bruxelles (EUT 2017/S 118-236114)] til [en anden tilbudsgiver], annulleres.
            
         
               —
            
            
               Parlamentet tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne fremsat et enkelt anbringende om en tilsidesættelse af artikel 1.1, 1.2 og 1.3 i bilaget »Tekniske specifikationer« til udbudsbetingelserne for kontrakt 06D20/2017/M005 — Opgaver inden for inspektion og tekniske udtalelser i forbindelse med anlægsarbejde, projekter og indkøb ved Europa-Parlamentet i Bruxelles (EUT 2017/S 118-236114), en åbenbart urigtig vurdering og tilsidesættelse af almindelige EU-retlige principper, forpligtelsen til omhu og grundighed, lighedsprincippet, gennemsigtighedsprincippet, af begrundelsespligten, som den følger af bl.a. artikel 113 i Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT 2012, L 298, s. 1), artikel 161 i Kommissionens delegerede forordning (EU) nr. 1268/2012 af 29. oktober 2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (EUT 2012, L 362, s. 1), af adgangen til effektive retsmidler samt af visse bestemmelser vedrørende tildelingen af den pågældende kontrakt.